+-----------------------------------------------------------------------+
| ปัจจัยความเสี่ยง                                                          |
+-----------------------------------------------------------------------+

ในสภาวะการดำเนินธุรกิจอุตสาหกรรมน้ำอัดลมที่มีการแข่งขันอย่างรุนแรง ท่ามกลางปัจจัย
ความเสี่ยงทั้งจากภายในและภายนอกประเทศ เช่น
ต้นทุนการผลิตที่เพิ่มสูงขึ้นจากการปรับเพิ่มราคาของวัตถุดิบ ภาวะเศรษฐกิจทั่วโลกหดตัวอย่างรุนแรง
ปัญหาความไม่สงบในจังหวัดชายแดนภาคใต้ ตลอดจนปัญหาเสถียรภาพทางการเมือง เป็นต้น ดังนั้น
บริษัทฯ จึงจำเป็นอย่างยิ่งที่ต้องมีกลไกล
ในการบริหารความเสี่ยงให้สามารถแข่งขันและฝ่าวิกฤติไปให้ได้

ปัจจัยความเสี่ยงที่มีนัยสำคัญต่อบริษัทฯ มีดังนี้

1.  ความเสี่ยงจากการที่ยอดขายอาจจะลดลง เนื่องจากได้รับผลกระทบจากเหตุการณ์ความไม่สงบ
    ในจังหวัดชายแดนภาคใต้ พืชผลทางเกษตร เช่น ยางพารา มีราคาตกต่ำ
    ตลอดจนภาวะเศรษฐกิจ
    ที่หดตัวเนื่องจากได้รับผลกระทบจากวิกฤติเศรษฐกิจโลก ซึ่งจะมีผลกระทบต่อการท่องเที่ยว
    การลงทุน สภาวะการจ้างงาน เป็นผลให้การค้าซบเซา กำลังซื้อลดลง ไม่มีการลงทุนเพิ่ม
    ซึ่งปัจจัยดังกล่าวข้างต้นมีผลกระทบโดยตรงต่อยอดขายของบริษัทฯ

2.  ความเสี่ยงจากการเปลี่ยนพฤติกรรมของผู้บริโภคจากกระแสความใส่ใจในสุขภาพ
    ทำให้ผู้บริโภคหันไปนิยมดื่มผลิตภัณฑ์ non-carbonated ที่เป็นเครื่องดื่มเพื่อสุขภาพมากขึ้น
    ทำให้การบริโภคน้ำอัดลมต่อคนลดน้อยลง

3.  ความเสี่ยงจากความสามารถในการทำกำไรลดลง
    เนื่องจากการเปลี่ยนแปลงแนวโน้มความต้องการของผู้บริโภคจากการบริโภคเครื่องดื่มในบรรจุภัณฑ์ชนิดคืนขวด
    (returnable bottles)
    ซึ่งมีกำไรต่อหน่วยสูง มาเป็นเครื่องดื่มในบรรจุภัณฑ์ชนิดไม่คืนขวด (non- returnable
    bottles)
    มีช่องทางการจำหน่ายผ่านร้านค้าประเภท Modern Trade และ Convenience Store
    ซึ่งมีอำนาจ
    ในการต่อรองสูง โดยตลอด 6-7 ปีที่ผ่านมาผลิตภัณฑ์ชนิดคืนขวด (returnable bottles)
    มียอดขายลดลงอย่างต่อเนื่องประมาณปีละ 10% ขณะที่ยอดขายผลิตภัณฑ์ one-way
    (non- returnable bottles) มีแนวโน้มเพิ่มขึ้นอย่างต่อเนื่อง
    เนื่องจากการขยายตัวของร้านค้าส่ง
    ค้าปลีกสมัยใหม่ และผู้บริโภคนิยมเข้าไปจับจ่ายใช้สอยในร้านค้าประเภทนี้ ซึ่งเป็นปรากฏการณ์
    ที่เกิดขึ้นทั่วโลก

4.  ความเสี่ยงจากความสามารถในการทำกำไรลดลง เนื่องจากต้นทุนการผลิตที่เพิ่มขึ้น แต่บริษัทฯ
    ไม่สามารถปรับราคาจำหน่ายให้สอดคล้องกับต้นทุนการผลิตที่เพิ่มสูงขึ้นได้
    เนื่องจากผลิตภัณฑ์น้ำอัดลมเป็นสินค้าที่อยู่ในรายการเฝ้าติดตามและกำกับดูแลโดยกรมการค้าภายใน
    กระทรวงพาณิชย์

5.  ความเสี่ยงจากการแข่งขันด้านราคาที่รุนแรง โดยเฉพาะในตลาดค้าส่งค้าปลีกสมัยใหม่
    (Modern Trade) ระหว่างบริษัทฯ กับบริษัทคู่แข่ง อีกทั้งความเสี่ยงจากสินค้าเลียนแบบ
    ได้แก่ Big Cola
    ที่ขายในราคาต่ำ และได้ขยายตลาดเข้าไปในพื้นที่ภาคใต้
    หลังจากได้ทดลองวางตลาดในภาคอื่นมาแล้ว

6.  ความเสี่ยงจากข้อจำกัดในการขยายตลาด เนื่องจากบริษัทคู่แข่งใช้วิธีลด แลก แจก แถม
    เพื่อขยายตลาดของตน

7.  เนื่องจากเครื่องดื่มน้ำอัดลมเป็นสินค้าตามฤดูกาล โดยมียอดความต้องการสูงในช่วงฤดูร้อน
    บริษัทฯ จึงมีความเสี่ยงที่จะประสบกับภาวะกำลังการผลิตไม่เพียงพอในช่วงฤดูร้อน
    และมีกำลังการผลิตเหลือเกินความต้องการในช่วงฤดูกาลอื่น

แนวทางการดำเนินการเพื่อรองรับปัจจัยที่อาจมีผลกระทบต่อผลการดำเนินงานของบริษัท

1.  เพิ่มประสิทธิภาพในขบวนการผลิตเพื่อลดความสูญเสีย พยายามควบคุมต้นทุนการผลิต
    และค่าใช้จ่ายในการดำเนินงาน ตลอดจนปรับโครงสร้างของสินค้าที่จำหน่าย (product
    mix)
    ให้เหมาะสมตาม BPPC (Brand, Pack, Price and Channel)

2.  พัฒนาช่องทางการขาย
    มองหาโอกาสในการสร้างยอดขายและกำไรในตลาดเดิมและตลาดใหม่ๆ
    เพื่อตอบสนองความต้องการของลูกค้า

3.  ให้ความสำคัญในการพัฒนาทรัพยากรมนุษย์ มีการพัฒนาระบบการให้ผลตอบแทนและการวัด
    ผลงานพนักงานโดยอิงกับผลงานเป็นสำคัญอย่างต่อเนื่อง
    รวมทั้งปรับโครงสร้างองค์กรให้มีความชัดเจน
    และเอื้อต่อการบริหารงานได้อย่างรวดเร็วและมีประสิทธิภาพ

4.  พัฒนาระบบ IT เพื่อให้ผู้ใช้งานสามารถวิเคราะห์ข้อมูลได้รวดเร็วและแม่นยำมากยิ่งขึ้น
    เพื่อให้ฝ่ายบริหารมีข้อมูลที่น่าเชื่อถือในการนำไปใช้วางแผนงานและใช้ในการตัดสินใจ

5.  ยึดนโยบายในการสร้างความสัมพันธ์ที่ยั่งยืนกับลูกค้าและหน่วยงานภายนอกที่เกี่ยวข้อง
    อย่างต่อเนื่อง เพื่อสร้างความเข้าใจและมั่นใจในตัวบริษัทฯ
    ว่ามีมาตรฐานทั้งในด้านคุณภาพและการบริการ

6.  เจรจาต่อรองกับกิจการอื่นในอุตสาหกรรมเดียวกันในการนำเสนอราคาขายที่เหมาะสมต่อกลุ่มลูกค้ารายใหญ่
    เพื่อร่วมมือกันสร้างเสถียรภาพของระดับราคาขาย
    โดยให้พิจารณาถึงผลประโยชน์ทางการค้าร่วมกัน
    และคำนึงถึงระดับราคาที่เหมาะสมและเป็นธรรมต่อผู้บริโภคด้วย

ด้วยแนวทางการรองรับข้างต้น และการให้ความสำคัญกับการบริหารความเสี่ยงขององค์กร
บริษัทฯ จึงมั่นใจว่าจะสามารถดำเนินงานต่อไปในอนาคตให้บรรลุวัตถุประสงค์และเป้าหมาย
ที่กำหนดไว้ได้